钦定古今图书集成/明伦汇编/氏族典/第333卷 > 刘粹
## 钦定古今图书集成/明伦汇编/氏族典/第333卷 > 刘粹

按《宋书刘粹传》，“粹字道冲，沛郡萧人也。祖恢，征卤将
军。粹初为州从事，高祖克京城，参建武军事，从平京
邑，封西安县五等侯。永初三年，以豫州刺史领梁郡
太守，镇寿阳，治有政绩。太祖即位，迁征卤将军，领宁
蛮校尉，雍州刺史。元嘉三年，讨谢晦。初，晦与粹厚善，
以粹子旷之为参军。粹受命南讨，一无所顾，太祖以”
此嘉之。晦遣送旷之还，粹亦不害也。明年，粹卒，旷之
嗣，官至晋熙太守。卒，子琛嗣。琛卒，无子，国除。琛弟亮，
昇明末，尚书驾部郎。粹庶长子怀之，为临川内史，与
臧质同逆，伏诛。粹弟道济，振武将军、益州刺史。